***ΠΕΡΙ ΜΕΤΟΧΗΣ….***

*Σας δίνονται 8 κείμενα λογοτεχνικά, από σχολικά βιβλία, από εφημερίδες, γεμάτα μετοχές….* **Αποστολή σας είναι**

* *να τις εντοπίστε στα κείμενα*
* *να τις προσδιορίστε γραμματικά (φωνή, χρόνος, συζυγία*
* *να προσδιορίσετε τον συντακτικό τους ρόλο:*
	+ *Λειτουργούν ως επίθετο; Ποιο συγκεκριμένο ρόλο έχουν;*
	+ *Λειτουργούν ως επιρρηματικός προσδιορισμός; Με ποια σημασία; Μπορείτε να τις μετασχηματίσετε σε ισοδύναμη δευτερεύουσα πρόταση;*
* *να παρατηρήστε τον ρόλο τους στη διαμόρφωση του ύφους του κειμένου*

**Α) ΚΕΙΜΕΝΑ**

*1) Τα δένδρα πρασίνιζαν κουρεμένα και φυτεμένα με τάξη πάνω στο πεζοδρόμιο, κρατώντας το ένα τον ώμο του αλλουνού, σαν στοιχισμένοι μαθητές την ώρα της γυμναστικής…… Τα αυτοκίνητα φαρδιά με καλογυαλισμένα φτερά και συντηρημένες λαμαρίνες κυλούσαν πάνω στην άσφαλτο ……..Ο τροχαίος στη μέση του δρόμου με την κολλαρισμένη στολή του, και το κράνος του που φεγγοβολούσε, φαινόταν να πιάνει τα αυτοκίνητα από μία αόρατη κλωστή!.........Έγραφε σαν υπνωτισμένη!........Ο κύριος Διευθυντής είναι απησχολημένος!......*

*Λογοτεχνία Β., Γραφείον Ευρέσεως Εργασίας, Μένης Κουμανταρέας*

2) *Πίνοντας ήλιο κορινθιακό*

 *Διαβάζοντας τα μάρμαρα*

 *Δρασκελίζοντας αμπέλια θάλασσες*

 *Σημαδεύοντας με το καμάκι*

 *Ένα τάμα ψάρι που γλιστρά.* *Οδ. Ελύτης, Ήλιος ο Πρώτος*

3) Στο 41΄ο Παπαθανάσης σκόραρε, κλείνοντας το ημίχρονο με σκορ 3-2 , αλλά στο δεύτερο άρχισε η βροχή των γκολ. Το κερασάκι στην τούρτα του σκορ έβαλε ο Παπάζογλου στο 76΄ γράφοντας το τελικό 7-2  *Ε*φημ. *Χτύπος*

4)Στενά συνυφασμένη με το γεγονός ότι « η επιθετική άμυνα του Παναθηναϊκού δεν ήταν και τόσο …επιθετική, ώστε οι Πράσινοι να στραγγαλίσουν τους αντιπάλους τους κάνοντας κλεψίματα και τρέχοντας στο ανοικτό γήπεδο» είναι η έλλειψη διάθεσης ορισμένων παικτών στις αμυντικές υποχρεώσεις τους.  *ε*φημ .*Το Βήμα, 23-3-2008*

 *5*) Όταν σε μία ομαλά μεταβαλλόμενη κίνηση η ταχύτητα αυξάνεται διαρκώς τότε η κίνηση ονομάζεται ομαλά επιταχυνόμενη  *Φυσική Γ΄ Γυμνασίου ΟΕΔΒ*

 *6*) «συγκοινωνούντα δοχεία», «συγκλίνοντες -αποκλίνοντες φακοί»

7) Ο λόγος που σχηματίζεται, αν διαιρέσουμε την απέναντι κάθετη πλευρά με την προσκείμενη κάθετη πλευρά μιας οξείας γωνίας ω ενός ορθογωνίου τριγώνου, είναι πάντοτε σταθερός και λέγεται εφαπτομένη της γωνίας ω *Μαθηματικά Β΄ Γυμνασίου ΟΕΔΒ*

8) Η κυβέρνηση θα πρέπει να κλείσει τα αυτιά της και να προχωρήσει στις περικοπές εξηγώντας κάθε φορά γιατί κάθε συγκεκριμένη περικοπή είναι ηθικά δικαιολογημένη και κατά το δυνατό δίκαια κατανεμημένη.  *Εφημερίδα Εστία*

**Β) Συμπληρώστε τον πίνακα**

|  |  |  |  |
| --- | --- | --- | --- |
| ***Μετοχή Κειμένου*** | ***Γραμματική αναγνώριση****(φωνή, συζυγία, χρόνος)* | ***Συντακτική αναγνώριση****Α)Επιθετική**(επιθ.προσδ, κατηγ. προδιορ, κατηγορ)* *Β)Επιρρηματική**(τροπική, χρονική, αιτιολογική, υποθετική, εναντιωματική)*  | ***Μετασχηματισμός******σε δευτερεύουσα πρόταση*** *(αναφορική, χρονική, αιτιολογική, υποθετική, εναντιωματική)* |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

***Θεωρία: “Μαθαίνω ότι» σελ 120, 121, 124, 133, Γραμματική σελίδα 95-96, 127-128***

***ΑΣΚΗΣΕΙΣ ΓΙΑ ΤΟ ΣΠΙΤΙ :*** Βιβλίο σελ 121 η 3, σελ 132, σελ 124 1 και 2